open-index/open-wikipedia-markdown huggingface dataset:
Storgata

Mange byer og tettsteder i Norge har en gate med navn **Storgata** eller **Storgaten**:

* Storgata (Andøy)
* Storgata (Askim)
* Storgata (Bamle)
* Storgata (Berlevåg)
* Storgata (Bodø)
* Storgata (Borre)
* Storgata (Brønnøy)
* Storgata (Dokka)
* Storgaten (Egersund)
* Storgata (Elverum)
* Storgaten (Farsund)
* Storgaten (Fauske)
* Storgata (Fredrikstad)
* Storgata (Frogn)
* Storgata (Gjøvik)
* Storgata (Gran)
* Storgaten (Grimstad)
* Storgata (Halden)
* Storgata (Hammerfest)
* Storgata (Haram)
* Storgata (Harstad)
* Storgata (Hasvik)
* Storgaten (Holmsbu)
* Storgata (Hønefoss)
* Storgata (Høyanger)
* Storgata (Jevnaker)
* Storgata (Karasjok)
* Storgata (Kongsberg)
* Storgata (Kongsvinger)
* Storgata (Kragerø)
* Storgata (Kristiansund)
* Storgata (Larvik)
* Storgaten (Larvik)
* Storgata (Lenvik)
* Storgata (Lillehammer)
* Storgata (Marker)
* Storgata (Molde)
* Storgata (Moss)
* Storgaten (Mysen)
* Storgata (Nedre Eiker)
* Storgata (Nordkapp)
* Storgata (Nordre Land)
* Storgata (Notodden)
* Storgata (Oslo)
* Storgata (Porsgrunn)
* Storgata (Rakkestad)
* Storgata (Rana)
* Storgata (Rauma)
* Storgata (Ringsaker)
* Storgata (Risør)
* Storgata (Rjukan)
* Storgata (Sandefjord)
* Storgata (Sandnes)
* Storgata (Sarpsborg)
* Storgata (Sel)
* Storgata (Skedsmo)
* Storgata (Stange)
* Storgata (Stavanger)
* Storgaten (Stavern)
* Storgata (Stranda)
* Storgata (Stor-Elvdal)
* Storgata (Son)
* Storgaten (Svelvik)
* Storgata (Sør-Varanger)
* Storgata (Time)
* Storgata (Tromsø)
* Storgaten (Tønsberg)
* Storgata (Ullensaker)
* Storgata (Vefsn)
* Storgata (Vestby)
* Storgata (Vestvågøy)
* Storgata (Vestre Toten)
* Storgata (Vikna)
* Storgata (Volda)
* Storgata (Vågan)
* Storgata (Øksnes)
* Storgata (Øvre Eiker)
* Storgata (Ålesund)
Hellas’ flagg

**[[Hellas]]' flagg** består av ni horisontale striper, vekselvis hvite og blå. I øvre venstre hjørne har flagget et hvitt kors på blå bakgrunn. Korset symboliserer den gresk-ortodokse kirke.  Historien forteller at de ni stripene tilsvarer stavelsene i slagordet *[[Eleftheria i thanatos|Frihet eller død]]* på gresk. Flagget stammer fra den greske uavhengighetskrigen på 1820-tallet. Det ble offisielt antatt da Hellas proklamerte uavhengighet 13. januar 1822. Det har hatt konkurranse fra et enklere flagg, blå duk med hvitt kors, som i perioder har vært anerkjent som landets flagg. Flagget er ett av flere nasjonalflagg som har USAs flagg som forbilde.

Flagget benyttes i samme form som nasjonalflagg, handelsflagg, statsflagg og orlogsflagg.

## Orlogsgjøs, rangflagg
Det greske sjøforsvarets fartøyer fører en orlogsgjøs som består av et hvitt kors på blå duk, med andre ord identisk med kantonen fra nasjonalflagget og med landets riksvåpen. Flaggoffisrer fører flagg basert på gjøsen med en eller flere sekstakkede, hvite stjerner. 
 
## Presidentflagg
Republikkens president fører siden 1979 kvadratisk, blått flagg med en variant av riksvåpenet, et skjold med hvitt kors på blått omkranset av gule olivengrener, i midten. Flagget benyttes for å markere presidentens nærvær på land og som rangflagg i sjøforsvaret.



Fil:Flag of Greece (1828-1978).svg|Alternativt gresk flagg, 1828-1978
Fil:Naval Jack of Greece.svg|Hellas' orlogsgjøs
Fil:Flag of the President of Greece.svg|Hellas' presidentflagg


## Litteratur
**Album des pavillons nationaux et des marques distinctives. National flags and distinctive markings*, Service hydrographique et océanographique de la marine, Brest, 2000

## Eksterne lenker
* The flag Fra Hellas' presidentkontor
* Greece: President of the Republic fra FOTW
Iași

**Iași** (uttales på rumensk: , historisk omtalt som **Jassy**) er fylkeshovedstad i fylket med samme navn, i det nordøstlige Romania, i regionen Moldova.

Byen er Romanias nest største by og blir ansett som landets kulturelle hovedstad. Den ligger i det historiske området Moldova. 

## Historie
Mellom 1564 og 1859 var byen hovedstad i fyrstedømmet Moldova, og fra 1859 til 1862 var den i realiteten Romanias hovedstad sammen med București. Byen hadde et stort innslag av jødiske innbyggere, og i 1855 ble den første yiddishspråklige avisen i Romania utgitt i Iași. I likhet med universitetet i Bucuresti var universitetet i Iași rundt år 1900 kjent som et sentrum for antisemittisme.

Under første verdenskrig var byen midlertidig hovedstad i årene 1916–1918.

Under andre verdenskrig ble byen vitne til en tragisk pogrom i juni 1941 hvor minst 13.000 jøder ble myrdet i løpet av bare et par dager. I mai 1944 var byen åstedet for harde kamper mellom kombinerte rumenske og tyske styrker mot den framrykkende Den røde armé under slaget om Romania (også kjent som *Jassy&ndash;Kishinev-offensiven*). Eliteavdelingen *Panzergrenadier Division Großdeutschland* vant en defensiv seier i slaget ved Târgul Frumos, ikke langt fra Iași, og Den røde armé klarte ikke å ta Iași før i juli 1944. Utviklingen og strategiene under dette slaget har i ettertid, og særlig under den kalde krigen, blitt studert nøye.

## Dagens Iași
Byen huser blant annet det rumenske nasjonalteateret, nasjonalopera og filharmonisk orkester, såvel som flere universiteter, inkludert Grigore T. Popa medisinsk-farmasøytiske universitet.

## Referanser


## Eksterne lenker
*
Idrettslaget Frea

**Idrettslaget Frea** ble stiftet 12. mai 1916, som *Idrettslaget Fremmad*, men måtte skifte navn da det allerede eksisterte en klubb med det navnet i Norge.

IL Frea hører til i Alta, nærmere bestemt området Øvre Alta, Eiby og Storelvdalen. 

Idrettslaget er tilknyttet Norges Skiforbund, Norges fotballforbund, Norges håndballforbund, Norges Cykleforbund og Norges Bordtennisforbund. En har allaktivitet som et tilbud. 

## Fotball
Klubben har ballbinge og kunstgressbane i Øvre Alta, ved Øvre Alta skole.

## Håndball
Klubben bruker å trene i gymsalen til Øvre Alta skole.

## Ski
Klubben har sitt skiområde ved Øytun. Lysløypa går opp til Eiby og ned til Bossekop, som er en del av Byløypa til Alta.

## Kjente utøvere
Kjente og litt mindre kjente personer som har startet i IL Frea, og som har spilt i elite- eller 1. divisjon fotball, eller vunnet norsk- eller nordnorsk mesterskap på ski.
* Trond Fredrik Ludvigsen, fotball U21-Landslaget, norsk Tippeliga, tysk Bundesliga.
* Andreas Granerud, fotball 1. divisjon
* Gunhild Melid, ski-NNM
* Brit M. Svendsen, ski-NNM

## Eksterne lenker
* 
* Norges Fotballforbund: Frea IL
Mangazeja

**Mangazeja** (russisk: Мангазе́я) var en handelskoloni i nordvestlige Sibir og senere en by på 1600-tallet. Den ble opprettet av kosakker på det stedet der elvene Ob og Jenisej renner ut i Nordishavet. Navnet er avledet fra et nenetsisk etnonym, Monkansi eller Mongandi.

Russiske pomorer hadde funnet en rute langs kysten av Nordishavet til Arkhangelsk for å bytte varer med norske, engelske og nederlandske handelsmenn. Mangazeja var et senter for omsetning av dyreskinn og elfenben (hvalrosstenner).

Lokaliseringen til det opprinnelige Mangazeja og pomorenes nordlige sjørute var blitt glemt fram til 1900-tallet da arkeologer oppdaget levninger av en festning gjort av tømmer, *[[kreml]]*, og *[[gostinyj dvor]]*, russisk betegnelse for en markedplass.

## Referanser


## Eksterne lenker
* Mangazeya:A 16th Century Arctic Trading City in Siberia
Michael Essien

**Michael Kojo Essien** (født 3. desember 1982) er en ghanesisk fotballspiller som spiller for den indonesiske klubben Persib Bandung.

Han startet karrieren sin i den lokale klubben Liberty Professionals. Han slo gjennom internasjonalt under U17 VM i 1999 på New Zealand da mange europeiske toppklubber oppdaget den unge spilleren. Da ble han kjøpt opp av Bastia.

Han har fransk pass.

## Referanser


## Eksterne lenker
* 
*
Chador

En **chador** (persisk &#1670;&#1575;&#1583;&#1585;) er et ytterplagg som bæres av kvinner og menn. Chador er en av måtene en muslimsk kvinne kan følge ħijābs bekledningsregler på og er et tradisjonelt iransk plagg som oftest brukes av praktiserende muslimske kvinner i Iran. En *chador* er en lang kappe som dekker håret og omgir kroppen, den dekker ikke nødvendigvis ansiktet.  

## Ulike typer hodeplagg for muslimske kvinner

Fil:Muslim woman in Yemen.jpg |Niqab, kvinne fra Jemen
Fil:Hijab illustration artlibre.png|Skisse av hijab
Fil:Iraqi girl smiles.jpg|Hijab på irakisk pike
Fil:Burqa Afghanistan 01.jpg|Burka, kvinner fra Afghanistan


## Se også
* Abaya, «arabisk chador»

## Referanser


## Eksterne lenker
*
Jenisej

**Jenisej** (russisk: Енисей) er en elv i Sibir i Russland med kilder i Sajanfjellene og utløp i Karahavet. Den er omkring 4&nbsp;100&nbsp;kilometer lang (lengste vannstreng), med et nedbørfelt på 2,58 millioner km². Ved Jenisejs øvre løp ligger byen Krasnojarsk. Mye av elven er seilbar, men bruken blir redusert ved at munningen er tilfrosset inntil åtte måneder i året.

Jenisej oppstår ved Kyzyl i Tuva (en autonom republikk i Russland), hvor de to kildeelvene Store Jenisej og Lille Jenisej (den siste med utspring i Mongolia) forenes. Elven følger en primært nordlig rute, og den drenerer store deler av det sentrale Sibir. De viktigste bielvene er Tunguska-elvene, fra sør til nord: Angara (Øvre Tunguska), Steinete Tunguska og Nedre Tunguska. Disse må ikke forveksles med Tunguskaelven som er en sideelv til Amur i det østlige Sibir. 

Jenisej regnes som den sjette største elven i verden, og det ble laget planer for at deler av elvevannet skulle sendes sørover til Sentral-Asia som manglet vann.

Elva regnes også som grensen mellom Det vestsibirske lavland i vest og Det sentralsibirske platå i øst.

## Referanser


## Eksterne lenker
*
Marianne av Preussen

**Marianne av Preussen**, født prinsesse **Maria Anna Amalie av Hessen-Homburg** (født 13. oktober 1785 i Bad Homburg vor der Höhe, død 14. april 1846 i Berlin) var en prinsesse som tilhørte den prøyssiske kongefamilien.

## Liv

Prinsesse Marianne ble født i 1785 som Maria Anna Amalie av Hessen-Homburg . Hun var tolvte barn av landgreve Fredrik V av Hessen-Homburg og Karoline av Hessen-Darmstadt. Karoline var datter av landgrev Ludvig IV av Hessen-Darmstadt og Henriette Karoline av Pfalz-Zweibrücken, *den store landgrevinnen*.

I 1804 ble hun gift med prins Fredrik Vilhelm Karl av Preussen, en bror av kong Fredrik Vilhelm III.

De fikk sønnene Adalbert (1811–1873) og Waldemar (1817–1849) og døtrene Elisabeth (1815–1885), fra 1836 enke etter prins Karl Wilhelm Ludwig av Hessen, mor til storhertugLudwig IV, og Maria (1825–1889), gift med kong Maximilian II av Bayern.

Sammen med dronning Louise tilhørte Marianne av Preussen «krigspartiet» mot Napoleon. I mars 1813 sendte hun ut det berømte *Opprop fra de kongelige prinsessene til kvinnene i den prøyssiske stat* og grunnla Fedrelandets kvinneforening. Hun ble dermed kjent i store deler av Tyskland. Politiske reformatorer som Freiherr vom Stein, fyrst Hardenberg brødrene Humboldt hørte til hennes korrespondansepartnere. Hun var en venn av dikteren Friedrich de la Motte Fouqué, og etter dronning Louises død var hun førstedamen ved det prøyssiske hoffet. Hennes sosiale engasjement var kjent, hun grunnla et barnehjem og bekymret seg for forholdene for fangene i Berlins fengsler.

I 1845 besøkte hun siste gang fødebyen Bad Homburg. Hun døde 14. april 1846 av en «revmatisk-nervøs feber» i Berlin.

## Referanser
Den eldste

***Den eldste*** (engelsk: ***Eldest***) er andre bok i bokserien ''Arven'' av Christopher Paolini. *Den eldste* kom ut på norsk i 2006. Den første boken i serien er «Eragon». I Norge er det forlaget Damm som har gitt ut bøkene.

## Handling

Helt i starten av boka blir Vardens leder, Ajihad, drept. Etter denne tragiske hendelsen drar Eragon sammen med alven Arya til Ellesméra, alvenes hovedstad, for å få opplæring til å bli en bedre drageridder. Imens kommer Ra-zakene tilbake til Karvahall, og byens innbyggere, deriblant Eragons fetter Roran, må kjempe for å holde seg i live. Det blir utkjempet en grusom kamp mellom bøndene i byen og Ra-Zakene. Til slutt forsvinner Katrina, Rorans elskede, og han får nesten hele landsbyen til å forlate Karvahall for å lete etter henne. Imens går det rykter om at Galbatorix skal møte motstandsbevegelsen Varden i krig. Derfor drar Varden med sin nye leder Nasuada til Surda for å forberede seg til slaget.

Eragon får enda sterkere følelser for Arya, og under den såkalte blodsed-festen gir dragene Eragon en gave. Han får de samme egenskapene som en alv og blir healet av såret etter skuggen, og arret hans forsvinner.

Vi får også vite at Arya er Dronning Islanzadìs datter. Eragons tidligere velsignelse over barnet som nå heter Elwa viser seg å være en forbannelse. Eragon brukte feil verb i velsignelsen, så i stedet for å bli skjermet for ondskap, ble Elwa et skjold.

Eragon går i opplæring hos den hemmelige drageridderen Oromis (den Sørgende Vismann og Krøplingen som er Hel) og lærer å ta kraft fra omgivelsene, fektekunster, samt å beherske Det urgamle språket flytende.

Han må avbryte undervisningen for å dra til Surda og delta i krigen, hvor enda en drageridder møter opp på en rød drage, nemlig Eragons tidligere følgesvenn Murtagh. 

Mens Eragon og Murtagh slåss, dreper Roran Tvillingene, som viser seg å være forrædere; de tok Murtagh med til Galbatorix, hvor Murtaghs drage Thorn klekket for ham. Galbatorix viste Murtagh og Thorn deres virkelige navn og fikk dem til å avlegge en ed på Det urgamle språket.

Før Murtagh trekker seg tilbake tar han Zar'roc og avslører at han og Eragon er brødre. Boken slutter med at Eragon kommer fram til at Morzan er hans far og Selena deres mor. Roran og Eragon blir siden enige om å dra til Helgrind for å redde Katrina.

## Referanser


## Eksterne lenker
IL i BUL Tromsø

**Idrottslaget i Bondeungdomslaget i Tromsø** (**IL i BUL Tromsø**) er et idrettslag som ble stiftet i 1966. Idrottslaget er et av fire underlag i Bondeungdomslaget i Tromsø (dannet 5. juni 1914). Idrottslaget er gjennom medlemskapet i Bondeungdomslaget tilsluttet Noregs Ungdomslag(NU), og er dermed tilsluttet to store landsomfattende organisasjoner – noe som er litt spesielt i idrettslagssammenheng. Laget består av to grupper, friidrettsgruppa og orienteringsgruppa. Disse har egne styrer og regnskap. Det er i gruppene aktiviteten foregår, styret i idrettslaget tar seg stort sett av kontakten med overliggende organer, som er Norges Idrettsforbund, Troms Idrettskrets og moderorganisasjonen BUL i Tromsø. Gruppene har stått for arrangementer som Tromsøjenta (friidrettsgruppa), Barentskampen i friidrett (tidligere kalottkampen), Midnattsolgaloppen (orienteringsgruppa), og en rekke nordnorske mesterskap i friidrett og orientering. Siden 2004 har friidrettsgruppa vært teknisk arrangør av løpene til Midnight Sun Marathon.

## Friidrettsgruppa
Friidrettsgruppa var på 70-tallet kjent som en mellom- og langdistanseklubb, mens den på 90-tallet ble kjent som en sprint- og hoppklubb.

De mest kjente utøverne i klubben er:
Trekløveret Henry Olsen, Kjell Åge Gottvassli og Atle Joakimsen med tilsammen 5 NM-gull i maraton. Jim Johansen med bronse i NM på 5000&nbsp;m og 10&nbsp;000&nbsp;m i NM i 1978 og Martin Rypdal med medaljer på 100 m og/eller 200&nbsp;m i NM hvert år i perioden 2002-2006, de siste 2 årene gull på 100&nbsp;m. I 2008 tok Henrik Johnsen sølv på både 100m og 200m, i tillegg til gull for herrelaget og sølv for damelaget på stafett 4x100m samme året.

De siste sesongene er det klubbens kappgjengere som har høstet medaljer i NM. I 2014 tok Fredrik Vaeng Røtnes to sølvmedaljer og Vilde Lundin en sølv- og to bronsemedaljer i NM i kappgang.

Klubben er også godt kjent nasjonalt for noen av sine lovende høyde- og hekkejuniorer på 80- og 90-tallet.

## Eksterne lenker
* Idrettslaget i BUL-Tromsø
Bankhaus Magnus

**Magnus** var et bankierdynasti i Berlin som på 1800-tallet spilte en stor rolle. Fra 1808 til 1872 drev familien *Bankhaus F. Mart. Magnus*.

## Bankierene
Den jødiske kjøpmannen *Immanuel Meyer Magnus* lot seg 1807 døpe og grunnla
1808 et bankhus i Berlin. Han sønn, *Friedrich Martin von Magnus* (* 1796; † 1869 i Berlin) overtok bankhuset, og gav det videre til sin sønn, *Victor Karl Freiherr von Magnus* (* 13. september 1828 i Berlin; † 29. juli 1872 i Potsdam).

Heinrich Gustav Magnus, et annet medlem av familien, ble en berømt fysiker.

## Bankhuset
Victor Magnus var den siste av dynastiet Magnus som ledet bankhuset som var grunnlagt av hans bestefar. Bankhuset holdt til i Behrenstraße 46 i Berliner Bankenviertel.

Bankhuset Magnus var ved siden av Bankhaus Mendelssohn en av de mest vellykkede og ansette banker i Preussen. I 1853 ble den daværende innehaveren Friedrich Martin Magnus opphøyet i adelstanden, og i 1858 ble banken tatt opp i Preußenkonsortium. Etter Friedrich Martin von Magnus' død overtok Victor Magnus banken i 1869.

Victor Magnus tegnet også aksjer for 175&nbsp;000 daler og hørte dermed til grunnleggerne av Deutsche Bank, hvor han ble valgt til formann for det øverste forvaltningsrådet for et kort tidsrom. Han trakk seg av  helseårsaker allerede i 1871.

Victor von Magnus var også prøyssisk generalkonsul i London.

Victor von Magnus var en nær venn av Gustav Adolf Schön og Johann Eduard Langhans. Han satt i styrene i mange selskaper. Bankhuset F. Mart. Magnus hjalp Gustav Adolf Schön å kjøpe riddergodset Weißensee.

Etter Victors von Magnus' død i 1872 var det ingen arvinger til bankhuset, og det ble oppløst. En gate i Berlin-Weißensee ble oppkalt etter ham, men allerede i 1878 ble *Magnusstraße* gitt et annet navn.
Toyota MR2

**Toyota MR2** er en liten, toseters sportsbil med midtmontert motor og bakhjulstrekk.

Navnet MR2 er en forkortelse for Midship Runabout). 2-tallet kommer av bilens to seter.
3 generasjon MR2 har i Japan gått under navnet MR-S, hvor "S" står for Spyder.

I Frankrike ble bilen solgt som "Coupe MR". Dette fordi navnet MR2 uttales "merdeux", som betyr dritt, på fransk.

Det er produsert tre forskjellige modeller av MR2 med flere forskjellige motoralternativer.

## MK1 - 1984-1989
Ble levert med to forskjellige motorer på henholdsvis 124 og 145 hk.

## MKII - 1990-2000
Levert med tre motorer frem til 1994, en sugemotor på 2,0 l på 156 hk med motorkode 3SGE, og en 2,2 l på 136 hk, samt en 2,0 l turboutgave på 204 hk, med motorkode 3SGTE, som senere fikk 225 hk. I 1994 ble det introdusert en forbedret sugemotor som hadde 175 hk, samtidig som siste utgave på det japanske markedet kom med 3. generasjon 3S-GTE turbomotor med en effekt på 245 hk, men denne ble ikke levert i Europa.

## MKIII - 2000-2005
Levert med en 1ZZ-FE motor på 140 hk. En vekt på 975 kg bidrar til at bilen akselererer fra 0 til 100 km/t på 7,9 sekunder. Det er også blitt solgt en TTE (Toyota Team Europe) utgave som ble levert med turbo og oppgitt til 186hk.

## Eksterne lenker
*
Foreningen Forn Sed

**Forn Sed Norge** er et åsatrufellesskap og trossamfunn som mottok offentlige tilskudd for 137 medlemmer i 2022. Trossamfunnet har vigselsrett og ble godkjent som trossamfunn for folketro i 1999. Trossamfunnet er et av flere åsatrusamfunn ifølge rapport fra Fylkesmannen i Oslo og Akershus. 

Forn Sed Norge  gir ut medlemsbladet *Ni Heimer*.

## Referanser


## Eksterne lenker
* Forn Sed Norge
Pat Smear

**Pat Smear** (født 5. august 1959 i USA) er en amerikansk gitarist. Han har vært med i bandene The Germs, Foo Fighters og Nirvana.

## Diskografi
### Med [[The Germs]]
* *Forming/Sexboy (live)* 7", 1977, What? Records
* *[[Lexicon Devil (EP)|Lexicon Devil]]* 7" EP, 1978, Slash Records
* *[[(GI)]]* LP, 1979, Slash Records
* *The Decline of Western Civilization Soundtrack (live tracks)* LP, 1980, Slash Records
* *[[What We Do Is Secret (The Germs album)|What We Do Is Secret]]* LP, 1981, Slash Records
* *[[Live At The Whisky, First Show Ever]]* LP, 1981, Mohawk/Bomp Records
* *[[Germicide (album)|Germicide]]* LP, 1985, ROIR
* *[[Germs (MIA) - The Complete Anthology]]* LP, 1993, Slash/Rhino Records

### Solo
* *[[Ruthensmear]]* 1988, STT
* *[[So You Fell in Love with a Musician...]]* 1992, SST

### Med Nirvana
* *[[MTV Unplugged in New York]]* (1994) 5X Platinum
* *[[From the Muddy Banks of the Wishkah]]* (1996) Platinum

### Med Foo Fighters
* *[[The Colour And The Shape]]* (1997) 3X Platinum
* *[[Skin & Bones]]* (2006)
* *[[Echoes, Silence, Patience and Grace]]* (2007) Gold – Guitar on "Let It Die"
* *[[Wasting Light]]* (2011)

## Eksterne lenker
* 
* 
*
William Goldsmith

**William Goldsmith** (født 4. juli 1972 i Seattle, Washington, USA) er en amerikansk trommeslager. 

Goldsmith ble først kjent med bandet Sunny Day Real Estate. Da de splittet opp ble han og bassist Nate Mendel med i Foo Fighters som ble startet av Dave Grohl. På grunn av uenigheter med Dave Grohl sluttet William Goldsmith i Foo Fighters i 1997 og vendte tilbake til Sunny Day Real Estate. De har splittet opp og kommet sammen igjen flere ganger, og i 2002 startet han og vokalist Jeremy Enigk bandet The Fire Theft med Nate Mendel.

## Diskografi
* Diary (1994) -- Sunny Day Real Estate
* Sunny Day Real Estate (1995) (også kjent som "LP2" and "The Pink Album") -- Sunny Day Real Estate
* Return of the Frog Queen (1996) -- Jeremy Enigk (trommer på «Abigail Anne»)
* The Colour and the Shape (1997) -- Foo Fighters (trommer på «Doll», «Up in Arms» og «My Poor Brain» (ikke kreditert))
* Got No Shadow (1998) -- Mary Lou Lord (trommer på «Subway»)
* How It Feels to Be Something On (1998) -- Sunny Day Real Estate
* Slickaphonics (1999) -- The Replikants
* Live (1999) -- Sunny Day Real Estate
* The Rising Tide (2000) -- Sunny Day Real Estate
* The Fire Theft (2003) -- The Fire Theft

## Eksterne lenker
* 
* 
*
Slaget ved Crooked Billet

**Slaget ved Crooked Billet** var et slag i den amerikanske uavhengighetskrigen og ble utkjempet 1. mai 1778. Slaget fant sted i Hatboro og Warminster rundt 50 km nordvest for Philadelphia.

1. januar 1778 ble John Lacey utnevnt til brigadegeneral og gitt kommandoen over en stor avdeling milits med mål om å forstyrre britenes forsyningslinjer, særlig de som nådde Philadelphia. Crooked Billet, nå Hatboro, var hovedkvarteret til Lacey og ble målet til den britiske kommandanten i Philadelphia, general William Howe. Britene sendte en samlet styrke av briter og hessere 30. april som overrasket de amerikanske styrkene i et forsøk på å avskjære dem med en knipetangsmanøver. Amerikanerne ble snart omringet på flankene og tvunget til å trekke seg tilbake til Warwick. De mistet sine forsyninger og utstyr på leirområdet.
Amfidromisk punkt

Et **amfidromisk punkt** er et punkt innenfor et tidevannssystem hvor tidevannsforskjellen er omtrent null fordi tidevannsbølger i ulik fase utligner hverandre på dette stedet.

Amfidromiske punkter oppstår pga. coriolis-effekten og interferens mellom undersjøiske bassenger og bukter, som lager et bølgemønster som dreier seg om det amfidromiske punktet. Ved det amfidromiske punktet er det nesten ikke noe vertikal bevegelse. Det kan være tidevannsstrømmer, siden vannivået er forskjellig på hver side av det amfidromiske punktet.

Amfidromiske punkter finnes ved Tahiti, utenfor Newfoundland, nær South Shetlands, midtveis mellom Rio de Janeiro og Angola, tre steder i Nordsjøen og generelt sett flere steder i Stillehavet, Atlanterhavet og Det indiske hav. Øya Madagaskar er et amfidromisk punkt, det samme gjelder for New Zealand.

Norskekysten påvirkes av sammensatt tidevann i sør: én bølge går rundt Skottland og én annen gjennom Den engelske kanal – disse møtes usynkront på Sørlandskysten som derfor har Norges minste tidevann.
Slaget ved Monmouth

**Slaget ved Monmouth** var et slag i den amerikanske uavhengighetskrigen som ble utkjempet 28. juni 1778 som ble et vendepunkt i den amerikanske revolusjon. Hovedstyrken til den kontinentale armé under George Washington angrepet bakdelen av den britiske hærs kolonne ledet av Henry Clinton da de forlot Monmouth Court House (dagens Freehold Borough, New Jersey).
## Slaget
Den amerikanske generalen Charles Lee ledet fremrykningen og innledet det første angrepet på den bakre delen av kolonnen. Da britene snudde seg for å ta ham på flankene, beordret han en generell tilbaketrekning uten så mye som å avfyre et skudd på fienden. Hans soldater ble raskt uorganiserte. Washington sendte Lee bakover i rekkene og samlet personlig troppene. Han slo så tilbake to motangrep som blir henvist til som «Washingtons Advance» (*Washingtons fremrykning*). Slaget ble ikke avgjort på den svært varme dagen. Begge sider mistet like mange menn av hypertermi som for fienden. Begge sider trakk seg tilbake da det ble mørkt.

## Etterspill
Slaget var den siste store trefningen i det nordlige teateret av krigen, og det var det største slaget som pågikk på en dag målt i antall deltagere. Lee ble senere stilt for retten for sine handlinger.

Legenden om «Molly Pitcher» blir vanligvis knyttet til dette slaget. Ifølge en fortelling, var hun en kone som kom til slaget sammen med sin mann og tok hans plass ved kanonen etter at han falt. Den er basert på en virkelig hendelse, men fortellingen har vokst i løpet av årene og blitt en legende.

Hvert år blir slaget ved Monmouth gjenskapt den siste helgen i juni ved Monmouth Battlefield State Park i dagens Freehold Township og Manalapan.

## Eksterne lenker
* Slaget ved Monmouth
Horni

**Horni** er et sted og navnet på tre gårder i Bærum i Akershus: Øvre Horni, Mellom-Horni og Nedre Horni. Bruksnummere fra 64.1 til 64.59 i Bærum. Horni-gårdene ligger over Skuidalen, på Jarenplatået.

## Navn
Navneopphavet er ukjent, men kan ifølge Ryghs "Norske Gaardnavne" ha sammenheng med en kraftig vinkel i Hornibekken som er eneste utløp fra Ståvivannet:

*64. Horni. udtale hø2nni. -- i Honnini (2 Gaarde) RB. 114. Hornene (søndre) Reg. 20, 1472. Hornenn St. 1 b. Horne 1624. 1666. 1723.1/1.*

*Hornin, sammenstillelse af horn n., sandsynlig i Betydning af Hjørne, Vinkel (Indl. S. 57), og vin. I denne Form haves Sammensætningen ellers kun i Flertalsformen Hornynjar om den Gaard, hvorefter Hornindalen i Nordfjord har Navn; i den omlydte Form Hyrnin i Brandval og i Skogn. Det er muligt, at Navnet her sigter til en Krumning i den Elv, hvorigjennem Stovivandet har sit Afløb.*

## Referanser


## Litteratur
*Arne Mohus: *Stedsnavn i Bærum*. Bærum oppmålingsvesen 1987.
*Liv Martinsen og Harald Winge: *Askers og Bærums historie, Asker og Bærum til 1840*. 1983.
*Jan Eivind Myhre: *Askers og Bærums historie, Bærum 1840-1980*. 1982.
*Paul Borgedal og Lars Berg (redaktører): *Norske Gardsbruk*. Akershus fylke 1941.

## Eksterne lenker
* Hornimarkas venner
* Bilde av Horni på Bærum bibliotek
Samurai 7

***Samurai 7*** (サムライセブン) er en japansk anime fra 2004, laget av GONZO og er basert på *[[De syv samuraier]]* (1954), en av få japanske filmer som har blitt anerkjent i *Vesten*. Handlingen til *Samurai 7* er lagt til en verden som kalles steampunk, det finnes maskiner, *banditter*, og kan minne veldig mye om stilen til Samurai Jack. Bandittene (også kalt *Nobuseri*) har for tiden også startet nylig med å ta barn og damer i tillegg til risen. Det ser mørkt ut for landsbyen Kanna, og den eldste i byen sender ut vann-prinsessen, hennes lillesøster, og Rikichi, en vanlig mann fra landsbyen til å finne samuraier. Gamlingen ber om 4 samuraier, men Kirara insisterer på å finne 7 stykker. Måten de lokker samuraiene til å beskytte landsbyen mot bandittene er at de blir lovet all den risen de kan tenke seg, fordi byen ikke har noen annen rikdom å tilby.

## Episodene
Serien følger det klassiske anime mønsteret på 26 episoder:
----

#	Slash!
#	Eat!
#	You Must Be Kidding!
#	Let's Go!
#	Lame!
#	Leave it to me!
#	Cure!
#	Anger!
#	In Half!
#	Gather!
#	They've Come!	
#	Cry!	
#	Hit!	
#	Go Wild!	
#	Soaked!	
#	Death!	
#	Cut!	
#	Evade!	
#	Disobey!	
#	Change!	
#	Fools!	
#	Slap!
#	Liar!	
#	Promise!
#	Fall!	
#	Plant!

## Eksterne lenker
* 
*
Skui

**Skui** er et sted i vestre Bærum i Akershus med postnummer 1340 (tidligere 1314). Navnet kommer av norrønt *Skoðin*, et vin-navn hvor første ledd er uforklart. «Vin» betyr naturlig åpen slette. Skui er egen valgkrets, med 3487 stemmeberettigede ved valget i 2004.

I Skui er det registrert, dokumentert og rekonstruert en ulvestue.

Skui skole (1901) er barneskole for alderstrinnene 1 til 7, dekker området Skui – Vøyenenga og har egen skolefritidsordning.

Skuibakken var i sin tid verdens største skibakke og stod sentralt i norsk hoppsport i den gyldne etterkrigstiden for sporten.

Berghoff barnehage er en privat to avdelings barnehage. Lokalene huset fra 1967 Bibbi Bøhns barnesenter, og før dette hadde Husmorlaget drevet barnehage der. Bygningen ble reist rundt 1890, og fra 1900 til 1917 ble den brukt av foreningen for forsømte barn. Ombygginger i 1915 og 1932.

Skui har også fått sin egen kunstgressbane, Skuisletta kunstgress, som har vært i bruk en liten stund nå, og blir hovedsakelig brukt av Jutul IL, mens Jardar også leier banen til trening vinterstid. Noen sykkelgutter har også fått opp en liten sykkelpark, som har blitt veldig populær. Faktisk så har mange av Norges beste syklister vært der og syklet.

I Skui ligger barelvi-moskeen Al-Noor Islamic Centre, som 10. august 2019 ble angrepet av Philip Manshaus.

## Referanser


## Eksterne lenker
*
Lakh

En **lakh** (devanagari: लाख), staves også *lac* eller *laksha*, er i det indiske tallsystemet en enhet som brukes for 100 000 (et hundre tusen).

Uttrykket stammer fra hindi, men er også i vanlig bruk i andre språk i det tidligere engelske koloni- og innflytelsesområdet på det indiske subkontinent, inklusive i engelske tekster, både offisielt og i andre sammenhenger, i Bangladesh, India, Myanmar, Nepal, Sri Lanka og Pakistan. 

Når lakh skrives med tall, brukes komma på en måte som virker uvanlig for lesere fra vesten.

F.eks. vil 30 lakh (3 000 000, tre millioner) skrives med komma som markerer både lakh og tusener: 30,00,000. På engelsk, som også bruker komma når store tall skrives, vil det samme tallet skrives 3,000,000.

:3 000 000 = 30 lakh → indisk stil: 30,00,000

Det indiske begrepet har gått inn i det østafrikanske språket swahili, og blir brukt som tallord i forma *lahki*.

Et hundre lakh utgjør en crore, 10 000 000 (ti millioner).

## Referanser
Last.fm

**Last.fm** er et sosialt nettsamfunn som samler inn informasjon om hva brukerne hører på, og lager lister ut av det. Hver enkelt bruker får sin egen liste, hvor det står hvilke artister og sanger han/hun hører mest på. Artistene får egne lister hvor det står hvilke sanger som har blitt spilt mest den siste uka, og de siste seks månedene. Dessuten er det en liste som generelt viser hvilke band og sanger som er mest populære. 

En svakhet ved Last.fm er at det ikke skilles mellom ulike artister med samme navn. Dette problemet jobbes med, og vil bli fikset når Last.fm vil bli basert på metadata fra MusicBrainz.

Dagens Last.fm består av tidligere Audioscrobbler og Last.fm som ble slått sammen i 2005.

Brukerne installerer et tilleggsprogram på sitt foretrukne musikkavspillingsprogram på PC-en, og denne sender informasjonen videre til Last.fm, som genererer lister etter hvert som denne informasjonen kommer inn.

## Referanser


## Eksterne lenker
*
Underkommunisering

**Underkommunisering** er en språkvitenskapelig betegnelse på fenomenet hvor noe blir kommunisert i utilstrekkelig grad. Dette kan opptre på to nivå: lokalt og globalt.

## Lokal underkommunisering

Her er det snakk om tvetydighet i ytringen. Dette kan forekomme både i muntlig og skriftlig kommunikasjon, i samtaler så vel som i for eksempel brev. Poenget her er at noe i meningsdanningen ikke kommer tydelig nok frem. Det kan eksempelvis dreie seg om et underliggende uttrykk for misnøye som aldri blir gjort eksplisitt nok til at det blir fanget opp.

## Global underkommunisering

Denne typen underkommunisering dreier seg om at noe ikke får stor nok plass i den offentlige diskursen – samfunnets lange samtaler. Hva som er underkommunisert og ikke, blir dermed en relativ sak ut fra hver enkelt persons egeninteresser. En miljøaktivist fra Bellona vil typisk kunne fremme et syn om at farene ved global oppvarming er underkommunisert i den offentlige debatten, eller at miljøsaker generelt er underkommunisert i valgkampen.
Crore

En **crore** (Devanagari: करोड़) er i det indiske tallsystemet en enhet som brukes for 10 000 000 (ti millioner). 

Uttrykket brukes også i andre språk i det tidligere engelske koloni- og innflytelsesområdet på det indiske subkontinent, inklusive i engelske tekster, både offisielt og i andre sammenhenger, i Bangladesh, India, Myanmar, Nepal, Sri Lanka og Pakistan. 

100 lakh (et tallord som brukes om 100 000 (hundre tusen)), utgjør en crore.

I områder som snakker bengali og maharati er en crore kjent som *koti*. Koti/koodi brukes også i språket tamil.

I underverdenen i Mumbai er slangordet for crore en *khokha*.

Når uttrykket skrives med tall, settes komma på steder som er uvant for lesere av tall i vesten.

For eksempel skrives 30 000 000 (tretti millioner) eller 3 crore som 3,00,00,000, med komma som markerer skillene mellom tusen, lakh og crore. På engelsk, som også bruker komma i skriving av tall over 1000, vil det samme tallet skrives 30,000,000.

Krore blei også brukt i Iran i mange århundrer, opp til for noen tiår sida. På persisk er en crore (کرور (Korur)) 500 000 (en halv million).

## Referanser
Jodi Albert

**Jodi Albert** (født 22. juli 1983 i Chingford, London, England) er en engelsk sangerinne og medlem av en ny jentegruppe som har fått navnet Wonderland. Jodi er den eneste av de fem i Wonderland som er fra England. Wonderlands manager er Louis Walsh.

Dette er andre gang Jodi satser på musikkarriere. Som tenåring var hun med i den nå oppløste jentegruppa Girl Thing. 

Jodi har også prøvd seg som skuespiller. Hun spilte rollefiguren Debbie Dean i TV-serienn Hollyoaks. 

Den 8. mai 2009 giftet Jodi seg med Kian Egan fra den irske popgruppa Westlife. 

## Referanser


## Eksterne lenker
* 
* Fanside
* JodiFan.com – fanside 
* Bildegalleri
* [Information](http://www.amiannoying.com/(gyb3equy2h4qty45k2numb45)/view.aspx?ID=8057) fra AmiAnnoying
Ulvåberget

**Ulvåberget** er et fjell i Engerdal i Innlandet. Det har en høyde på 997 meter over havet. Fjellet ligger nær fylkesvei 217 øst for Femundselva. Det er alpinbakke med ski-trekk på nordsiden av fjellet, mot Sølenstua. Toppen av fjellet nås lett på sti fra nordvest via toppen av skitrekket.

## Referanser
Ben Gibbard

**Benjamin Gibbard** (født 11. august 1976 i Bremerton, Washington) er en amerikansk musiker, mest kjent for å være frontmann i indiebandet Death Cab For Cutie. Han er også med i The Postal Service og ¡All-Time Quarterback!.

Foruten å synge, spiller Gibbard gitar, piano og trommer. Han er, sammen med resten av Death Cab For Cutie, en forkjemper for veganisme og dyrenes rettigheter.

Han var gift med Zooey Deschanel, men de brøt ekteskapet i 2011 etter 3 års ekteskap. 

## Samarbeid
* Vokal på Dntels «(This Is) The Dream of Evan and Chan».
* Han spilte bass under Pedro the Lions 2001-turne.
* Han spilte trommer på sangen «Carparts» av The Long Winters.
* Han spilte trommer på Kind of Like Spittings album *Bridges Worth Burning* fra 2002. Han sang også på albumets siste sang.
* 30. mars 2004 ga han ut en split-ep med Andrew Kenny.
* Han sang på sangen «Handle With Care» av Jenny Lewis with the Watson Twins.
* På Styrofoams album *Nothing's Lost* hadde han vokalen på «Couches in Alleys».

## Referanser


## Eksterne lenker
* 
* 
* 
*
Ernst Hilding Andersson

**Ernst Hilding Andersson** (1909–2007) var flaggmaskinist i den svenske marinen og spion for Sovjetunionen. 

Høsten 1949 begynte den svenske sikkerhetstjenesten å overvåke en sovjetisk GRU-offiser. Sommeren 1951 oppdaget sikkerhetstjenesten at Ernst Hilding Andersson hadde kontakt med denne offiseren. Andersson ble arrestert i september samme år, og dømt til fengsel på livstid for grov spionasje. Ernst Hilding Andersson, som var kommunist, hadde spionert for Sovjetunionen av ideologisk overbevisning han hadde overlevert en stor mengde informasjon om den svenske flåtens sammensetning, beredskap og befestninger.

Han ble løslatt 1960-tallet og begynte på et nytt liv under nytt navn.

Andersson fikk 4.530 kronor av russerne, men summen dekket ikke engang hans utgifter for film, kamera og annet. Han er begravd på Solna kyrkogård.
## Referanser

## Eksterne lenker
* CIA om Andersson 
* Artikkel i avisen «Sydsvenskan» om spioner, blant de Andersson
Brandts gate (Oslo)

**Brandts gate** (2) er en gate på Ila i bydel St. Hanshaugen i Oslo. Gaten starter i Geitmyrsveien og går til Bjerregaards gate. 

Gaten ble oppkalt i 1901 etter rettshistoriker og professor Fredrik Peter Brandt (1825–1891), som eide løkken. 

I krysset mellom denne gaten og Herman Foss' gate lå hoppbakken Premiebakken før 1860.

## Referanser


## Eksterne lenker
* Milkshakereklame med Trond Kirkvaag, tatt opp i trappa i Brandts gate (YouTube). Besøkt 26.9.2020.
Große Mädchen weinen nicht

***Große Mädchen weinen nicht*** (på norsk: «store jenter gråter ikke») er en tysk dramafilm fra 2002 regissert Maria von Heland. Den handler om de to venninnene «Kati» og «Steffi».

## Handling
Kati og Steffi, uadskillelige siden barndommen, er nå tenåringer. Kati har et vanskelig liv hjemme sammen med en nevrotisk mor. Men Steffis familie er velstående, og en langt mer harmonisk familie. Alt endrer seg når de i en nattklubb ser Steffis far sammen med en annen kvinne. Rasende over dette sviket planlegger Steffi hevn mot kvinnens datter Tessa. Først sender hun jenta til audition for en musikk-gruppe, men det viser seg at hun kan synge godt og bandet liker henne. Etter å ha mislyktes, sender Steffi henne til en pornograf, etter å ha fått adressen fra en bekjent, Yvonne, som gjorde dette for å tjene penger. Men Kati sporer opp Tessa, og redder henne når hun blir voldtatt av pornografen.

Rasende, reiser moren til Tessa hjem til Steffis foreldre og forteller dem hva som har skjedd. I mellomtiden blir det lansert et landsomfattende politi-søk etter den nå savnede Yvonne. Kati mistenker pornografen for dette, og forteller alt hun vet til politiet. Men hun får vite at Yvonne faktisk har blitt drept. Senere forteller Kati til Steffi, at det var hun som reddet Tessa og så utløste problemene i Steffis familie. Neste dag kommer ikke Steffi til skolen. Kati går hjem til hjem til henne, og oppdager at Steffi har forsøkt å begå selvmord.

## Medvirkende
*Anna Maria Mühe &ndash; Kati
*Karoline Herfurth &ndash; Steffi
*David Winter &ndash; Carlos
*Josefine Domes &ndash; Tessa
*Tillbert Strahl-Schäfer &ndash; Klaus

## Referanser


## Eksterne lenker
*
David Winter

**David Winter** (født 23. februar 1979 i Mons, Belgia) er en tysk skuespiller og musiker.

## Filmografi
* David im Wunderland (1998) som *David Hofer*
* Aus heiterem Himmel (1998) som *Hannes Dürnberger*
* Blutjunge Liebe – und keiner darf es wissen (1998) som *Karsten*
* Der Sommer mit Boiler (2000) 
* Samt und Seide (2000) som *Kai Maiwald*
* Zärtliche Sterne (2000) som *Bonbon*
* Für die Liebe ist es nie zu spät (2000) som *Philip*
* Engel & Joe (2001) 
* Die Tochter des Kommissars (2001) som *Tobi*
* Große Mädchen weinen nicht (2002) som *Carlos*
* Seventeen – Mädchen sind die besseren Jungs (2003) som *Jo*
* Beach Boys – Rette sich wer kann (2003) som *Til*
* Mutter kommt in Fahrt (2003) som *Frederik Splitt*
* 18 - Allein unter Mädchen (2004) som *Jo*
* Für immer und jetzt (2004)
* Sex Up – ich könnt' schon wieder (2005) som *Max' One-Night-Stand*
* Crazy Partners (2005) som *Konstantin*
* Leoni (2006) 
* Freccia nera som *Alessio*

## Referanser


## Eksterne lenker
*
Sandra Oh

**Sandra Oh** (født 20. juli 1971 i Nepean i Ontario i Canada) er en canadisk skuespiller. 

Hennes foreldre er koreanske immigranter til Canada. Oh er blant annet kjent for sin rolle som turnuslegen dr. Cristina Yang i TV-serien *[[Grey's Anatomy]]*. Oh har spilt i flere filmer, og vært nominert til en rekke priser. Nylig var hun også nominert i kategorien for beste skuespillerinne på Emmy Awards, men vant ikke. Hun har imidlertid vunnet andre priser.

I 2003 spilte hun Patti i filmen *[[Under The Tuscan Sun]]*. I filmen var Ohs rollefigur kjæreste med rollefiguren til Kate Walsh, som også spiller i *Grey's Anatomy*.

Skuespilleren er skilt, etter å ha vært gift med regissør Alexander Payne i noen år. Hun har to søsken, søsteren Grace og lillebroren Raymond. I september 2007 ble Oh nominert til en Emmy-pris i kategorien «Beste kvinnelige birolle i en dramaserie». Hun hadde mange sterke konkurrenter, og to av disse var Katherine Heigl og Chandra Wilson, som også spiller i *Grey's Anatomy*. Men både Oh, Wilson og de andre nominerte måtte se seg slått av Heigl.

## Filmografi (utvalg)
* 2022 – *[[Rød (2022)|Rød]]*
* 2021 – *[[Raya og den siste dragen]]*
* 2010 – *[[Rabbit Hole]]*
* 2006 – *[[The Night Listeners]]*
* 2005 – *[[Hard Candy (film)|Hard Candy]]*
* 2005-2014  – *[[Grey's Anatomy]]* (TV-serie)
* 2004 – *[[Mulan 2]]* (stemme)
* 2004 – *[[Sideways]]*
* 2003 – *[[Under the Tuscan Sun (film)|Under the Tuscan Sun]]*
* 2001 – *[[Prinsesse på prøve]]*
* 2000 – *[[Waking the Dead (film)|Waking the Dead]]*
* 1998 – *[[Last Night]]*
* 1997 – *[[Bean – Den store katastrofefilmen]]*

## Referanser


## Eksterne lenker
* 
*
Josefine Domes

**Josefine Domes** (født 1981 i Berlin) er en tysk musiker og skuespillerinne.

Hun debuterte i 2002 i kinoproduksjonen *[[Große Mädchen weinen nicht]]*.

## Referanser


## Eksterne lenker
*
Anna Maria Mühe

**Anna Maria Mühe** (født 1985) er en tysk skuespiller.

Hun er datter av skuespillerne Jenny Gröllmann og Ulrich Mühe, og ble oppdaget i 2001 av regissøren Maria von Heland, da hun fikk hovedrollen i *[[Große Mädchen weinen nicht]]*. Hun har fått skuespillerundervisning hos Marianne Fischer-Kupfer og Kristiane Kupfer.

## Filmografi
* 2002: Große Mädchen weinen nicht som Kati
* 2003: Was nützt die Liebe in Gedanken som Hilde
* 2003: Tatort: Verraten und verkauft som Daniele Paulke
* 2004: Delphinsommer som Nathalie
* 2004: Abhaun!
* 2005: Die letzte Schlacht som Doris Bober

## Referanser


## Eksterne lenker
*
Achim von Borries

**Achim von Borries** (født 1968) er en tysk filmregissør og manusforfatter. Han studerte ved det tyske film- og fjernsynsakademiet, og debuterte i 2000 med spillefilmen *England!*. I 2004 fulgte filmen *[[Was nützt die Liebe in Gedanken]]*. Som manusforfatter medvirket han også i *[[Good bye, Lenin!]]* og *[[Babylon Berlin]]*. I 2005 skrev han manus for tegnefilmen *Die drei Räuber* etter barneboken av Tomi Ungerer.

## Referanser


## Eksterne lenker
*
Koherens (andre betydninger)

**Koherens** er et begrep med flere betydninger og bruksområder:

*Koherens i fysikken.
*Koherens i språkvitenskapen.
Patrick Dempsey

**Patrick Galen Dempsey** (født 13. januar 1966 i Lewiston i Maine) er en amerikansk skuespiller med irske aner. Han ble kjent på 1980-tallet, og har siden spilt i flere filmer, blant annet *Transformers: Dark of the Moon*, *Can't Buy Me Love*, *Loverboy* og *Sweet Home Alabama*.

Den aller første større TV-rollen Dempsey fikk var imidlertid som nevrokirurgen Dr Derek Sheperd i Grey's Anatomy, som hadde premiere på sesong 1 i USA i mars 2005. Serien vises for øvrig også i Norge. Han har i tillegg hatt mindre roller i TV-serier som *Will & Grace* og *The Practice*.  

Dempsey har tidligere vært sjonglør og deltatt i nasjonale sjonglørkonkurranser i USA. Da han var ung, hadde han store drømmer om å bli supermodell. Han liker å kjøre bil på fritiden og er medeier i et indycar-lag. Han er også glad i å sykle.

Dempsey har vært nominert til flere priser, både alene og som del av skuespillerensemblet i blant annet Grey's Anatomy

Han har vært gift to ganger. Første gang giftet han seg i 1987, med moren til sin bestevenn. Dette ekteskapet varte frem til 1994. Fem år senere, i juli 1999, giftet han seg på nytt, nå med stylisten Jillian Fink som han fikk en datter med i januar 2002. I september 2006 ble det avslørt at paret igjen ventet barn. 1. februar 2007 fødte Patricks kone to gutter, som har fått navnene Darby Galen og Sullivan Patrick.

Patrick Galen Dempsey har to søstre, som begge er eldre enn ham.

Han har vært et par ganger på norsk TV utenom serier også, blant annet ble han med i Senkveld med Thomas og Harald. I april 2013 var han også med på programmet På hjul med Dag Otto.

## Referanser


## Eksterne lenker
* 
* 
* Patrick Dempseys biografi på ABC  
*
Karoline Herfurth

**Karoline Herfurth** (født 22. mai 1984 i Berlin) er en tysk skuespillerinne.

Hun ble oppdaget av en talentspeider på skolen i 1994, og debuterte i fjernsynsfilmen *Ferien jenseits des Mondes*. Hennes første kinofilm var komedien *Crazy* fra 2000.

Gjennom rollen i kinofilmen *Mädchen, Mädchen* fra 2001 ble hun kjent for et større publikum.

Ved siden av sin virksomhet som skuespiller er hun aktiv i et barnesirkus.

## Filmografi
* Ferien jenseits des Mondes, ZDF 1995
* Crazy, 2000
* Küss mich, Frosch, 2000
* Mädchen, Mädchen, 2001
* Große Mädchen weinen nicht, 2002
* Mein Name ist Bach, 2003
* Mädchen, Mädchen 2 - Loft oder Liebe, 2004
* Prinzessin macht blau, ProSieben 2004
* Eine andere Liga, 2005
* Anemonenherz, 2005
* Deutschmänner, 2005
* Peer Gynt, 2006
* , 2006
* Wir sind die Nacht
* The Reader, 2008

## Referanser


## Eksterne lenker
* 
*
Media Norge

**Media Norge ASA** var et norsk eierselskap for Aftenposten, Bergens Tidende, Fædrelandsvennen, Stavanger Aftenblad og Finn.no, formelt etablert 25. juni 2009. Selskapet ble i 2012 erstattet av Schibsted Norge.

Hovedkontoret var i Bergen, med Didrik Munch som konsernsjef. Media Norge hadde som siktemål å være det ledende mediekonsernet i Norge. 

Konsernet hadde ca. 2 200 ansatte og en omsetning på ca. 5,3 milliarder kroner. Den største eieren var Schibsted med 80,4 prosent av aksjene.

## Referanser


## Kilder
*www.journalisten.no Media Norge formelt på plass
*Schibsted Media Groups hjemmeside
MIME

**MIME** eller **Multipurpose Internet Mail Extensions** er et sett dokumenter som beskriver et meldingsformat for overføring av e-post over Internett som tillater bruk av flere tegnsett, vedlegg og flere typer innhold i meldinger (for eksempel lyd, bilder og video).

Standarden er basert på det gamle meldingsformatet for Internett-e-post, RFC 822, som bare tillot ASCII-tekst meldinger.

Første versjon kom med RFC 1341 i juni 1992; standarden har blitt revidert og oppdatert flere ganger siden.

Den er for tiden spesifisert i følgende dokumenter:

* RFC 2045: Multipurpose Internet Mail Extensions (MIME) Part One: Format of Internet Message Bodies
* RFC 2046: Multipurpose Internet Mail Extensions (MIME) Part Two: Media Types
* RFC 2047: MIME (Multipurpose Internet Mail Extensions) Part Three: Message Header Extensions for Non-ASCII Text
* RFC 4828: Media Type Specifications and Registration Procedures
* RFC 4829: Multipurpose Internet Mail Extensions (MIME) Part Four: Registration Procedures.
* RFC 2049: Multipurpose Internet Mail Extensions (MIME) Part Five: Conformance Criteria and Examples